హైదరాబాద్ (ఆంధ్రజ్యోతి): సూక్ష్మ, చిన్నతరహా పరిశ్రమలకు రావాల్సిన సుమారు రూ.9.8 కోట్లకు పైగా  బకాయిలను ఇండస్ట్రియల్ ఫెసిలిటేషన్ కౌన్సిల్ ఇప్పించింది. ఈ పరిశ్రమల ఉత్పత్తులను వినియోగించుకుని బకాయిలు చెల్లించకుండా  ఇబ్బందులకు గురి చేస్తున్న సంస్థలపై ఫిర్యాదులు వచ్చాయి. రాష్ట్ర పరిశ్రమల శాఖ కమిషనర్ అహ్మద్ నదీం ఆధ్వర్యంలో ఏర్పాటైన ఇండస్ట్రియల్ ఫెసిలిటేషన్ కౌన్సిల్ వీటిని పరిశీలించి ప్రతివాదులు విచారణకు హాజరుకావాలని ఆదేశించింది. తమకు బకాయిలు ఇప్పించాలని కోరూతూ 122 సూక్ష్మ, చిన్న తరహా పరిశ్రమల యజమానులు ఫిర్యాదు చేశారు. ఇందులో సుమారు పది సంస్థలకు సంబంధించి దాదాపు రూ9.8 కోట్లకు పైగా  బకాయిలు చెల్లించేందుకు ఆయా సంస్థల ప్రతినిధులు అంగీకారం తెలిపినట్టు కౌన్సిల్ కార్యదర్శి, పరిశ్రమల శాఖ అదనపు కమిషనర్ ఆర్బి దేవానంద్ తెలిపారు.
hyderabad (aandhrajyoti): suukshma, chinnataraha parisramalaku ravalsina sumaru roo.9.8 kotlaku paiga  bakaayilanu industrial fesilitation counsil ippinchindi. ee parisramala utpattulanu viniyoginchukuni bakaayilu chellinchakunda  ibbandulaku guri chestunna samsthalapai firyaadulu vachayi. rashtra parisramala saakha commisioner ahmad nadeem aadhvaryamlo erpaataina industrial fesilitation counsil veetini pariseelinchi prativaadulu vichaaranaku haajarukaavaalani aadesinchindi. tamaku bakaayilu ippinchaalani koruutuu 122 suukshma, chinna taraha parisramala yajamaanulu firyaadu chesaru. indulo sumaru padi samsthalaku sambandhinchi daadaapu roo9.8 kotlaku paiga  bakaayilu chellinchenduku aayaa samsthala pratinidhulu angeekaaram telipinattu counsil kaaryadarsi, parisramala saakha adanapu commisioner arbi devanand telipaaru.